CELEX: 62010TN0013
Language: sk
Date: 2010-01-20 00:00:00
Title: Vec T-13/10: Žaloba podaná 20. januára 2010 — Goutier/ÚHVT — Rauch (ARANTAX)

27.3.2010   
            
            
               SK
            
            
               Úradný vestník Európskej únie
            
            
               C 80/35
            
         Žaloba podaná 20. januára 2010 — Goutier/ÚHVT — Rauch (ARANTAX)
   (Vec T-13/10)
   2010/C 80/58
   Jazyk žaloby: nemčina
   
      Účastníci konania
   
   
      Žalobca: Klaus Goutier (Frankfurt nad Mohanom, Nemecko) (v zastúpení: E. E. Happe, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Norbert Rauch (Herzogenaurach, Nemecko)
   
      Návrhy žalobcu
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 10. novembra 2009 (v odvolacom konaní R 1769/2008-4) v rozsahu, v ktorom zamietlo prihlášku zápisu ochrannej známky tým, že zrušilo napadnuté rozhodnutie týkajúce sa týchto služieb:
               
                           —
                        
                        
                           trieda 35 — daňové poradenstvo, príprava daňových priznaní, účtovníctvo, auditorské služby, odborné poradenstvo, podnikové poradenstvo,
                        
                     
                           —
                        
                        
                           trieda 36 — príprava daňových posudkov a odhadov, fúzie a akvizície, a to finančné poradenstvo pri kúpe alebo predaji podnikov, ako aj podielov na podnikoch,
                        
                     
                           —
                        
                        
                           trieda 42 — právne poradenstvo a zastupovanie, rešerše v právnych záležitostiach.
                        
                     
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „ARANTAX“ pre služby zaradené do tried 35, 36 a 42 (prihláška č. 4 823 084).
   
      Majiteľ ochrannej známky alebo označenia, ktoré je základom námietky: Norbert Rauch.
   
      Ochranná známka alebo označenie, ktoré je základom námietky: nemecká obrazová ochranná známka „atarax“ č. 30 168 707 pre výrobky a služby zaradené do tried 9, 35, 37, 41 a 42.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: čiastočné zrušenie rozhodnutia námietkového oddelenia a čiastočné zamietnutie prihlášky zápisu ochrannej známky Spoločenstva.
   
      Dôvody žaloby: porušenie článku 8 ods. 1 písm. b) nariadenia č. 207/2009 (1), pretože medzi kolidujúcimi ochrannými známkami neexistuje pravdepodobnosť zámeny.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).